stanford-oval/wikipedia huggingface dataset:
קוליברי אנה
הערות שוליים

↑  קוליברי אנה באתר הרשימה האדומה של IUCN
1 2  Williamson, Sheri (2001). A Field Guide to Hummingbirds of North America. New York, NY: Houghton Mifflin Harcourt. p. 199. ISBN 0-618-02496-4.
1 2 3 4  http://www.allaboutbirds.org/guide/annas_hummingbird/id
↑  Peterson, Roger Tory; Peterson, Virginia Marie (1990). Peterson's Field Guide to Western Birds. Boston: Houghton Mifflin. pp. 216–217. ISBN 0-395-51424-X.
↑  http://www.aninews.in/newsdetail9/story119003/hummingbird-speediest-shaker-among-vertebrates.html
תמיכת קטר בחמאס

בעשורים הראשונים של המאה ה-21 הייתה קטר תומכת פיננסית עיקרית של ארגון הטרור חמאס ובעלת ברית של הארגון. קטר העבירה לחמאס יותר מ-1.8 מיליארד דולר באמצעות הוועדה הקטרית לשיקום רצועת עזה. משנת 2012, קטר מארחת את ראשי ארגון הטרור כאשר ראש חמאס ח'אלד משעל עבר מסוריה לקטר. ראש חמאס עד לחיסולו בשנת 2024, אסמאעיל הנייה, התגורר בדוחה מאז 2016. קטר נחשבת לתומכת הפיננסית ובעלת הברית הזרה החשובה ביותר של חמאס.
בזמן מלחמת חרבות ברזל אירחה קטר את המנהיגות המדינית של החמאס ושימשה כמתווכת בשיחות על עסקאות שחרור החטופים שמוחזקים על ידי חמאס בעזה. בנובמבר 2024 הודיעה קטר כי השעתה את תפקידה כמתווכת וביקשה ממנהיגי החמאס לצאת מהמדינה, אף שמשרדי החמאס בקטר לא נסגרו לצמיתות.
היסטוריה

ב-2007 היו קטר וטורקיה המדינות היחידות שתמכו בחמאס לאחר שארגון הטרור הדיח את הרשות הפלסטינית מרצועת עזה. היחסים בין חמאס לקטר התהדקו בשנים 2008–2009 כאשר חאלד משעל הוזמן להשתתף בפסגת דוחא שם ישב לצד האמיר הקטרי דאז חמד בן ח'ליפה אאל ת'אני. האמיר התחייב לתת לארגון הטרור 250 מיליון דולר לתיקון הנזק שנגרם במלחמה בעזה. אירועים אלו גרמו לקטר להפוך לשחקנית הראשית ב"נושא הפלסטיני". קטר כינתה את המצור על עזה לא צודק ולא מוסרי, מה שגרם לממשלת חמאס בעזה, לרבות ראש הממשלה לשעבר איסמעיל הנייה, להודות לקטר על תמיכתה "ללא תנאי". קטר החלה אז להעניק באופן קבוע תמיכה פוליטית, חומרית, הומניטרית וכלכלית לארגון הטרור חמאס.
בשנת 2012 הפך האמיר לשעבר של קטר, חמד בן ח'ליפה אל-ת'אני, לראש המדינה הראשון שביקר בעזה תחת שלטון חמאס. הוא התחייב לגייס 400 מיליון דולר לבנייה מחדש. תמיכה בחמאס הועילה פוליטית לטורקיה ולקטר מכיוון שהעניין הפלסטיני זוכה לתמיכה עממית בקרב האזרחים במדינותיהם.
בהתייחסו לתמיכה של קטר בחמאס, במהלך ביקור בעזה ב-2015, אמר הפקיד הקטרי מוחמד אל-עמאדי, שקטר משתמשת בכסף לא כדי לעזור לחמאס אלא לעם הפלסטיני בכללותו. עם זאת, הוא מכיר בכך שנתינה לעם הפלסטיני פירושה נתינה לחמאס. אמדי אמר, "אתה צריך לתמוך בהם. אתה לא אוהב אותם, לא אוהב אותם. אבל הם שולטים במדינה, אתה יודע". יש הטוענים כי היחסים של חמאס עם קטר מעמידים את חמאס במצב מביך מכיוון שקטר הפכה לחלק מהבעיה הערבית האזורית.
משנת 2018 ועד שנת 2023 אישרה ואפשרה ממשלת ישראל את תמיכת קטר בחמאס מסיבות פוליטיות. במסגרת עסקה שנויה במחלוקת, ממשלת ישראל בראשות בנימין נתניהו עודדה את תמיכת קטר בחמאס במשך שנים רבות, בתקווה שהדבר יהפוך את חמאס למשקל נגד משמעותי לרשות הפלסטינית וימנע את כינון המדינה הפלסטינית.
היסטוריה > מלחמת חרבות ברזל

לאחר מתקפת הפתע של חמאס בדרום ישראל ב-7 באוקטובר 2023, ופרוץ מלחמת חרבות ברזל ב-2023, אירוח המשרד המדיני של חמאס בדוחא ספג ביקורת רבה יותר. בשיחה עם כלי התקשורת בדוחא לצד ראש ממשלת קטר, שייח' מוחמד בן עבדולרחמן אל-ת'אני, אמר שר החוץ האמריקני אנטוני בלינקן "לא יכולים להיות יותר בעסקים כרגיל עם חמאס".
בנובמבר 2024 אישרה קטר כי הנהגת חמאס עזבה את קטר לבקשת המדינה, על אף שלא התקבלה החלטה לסגירה של משרדי הארגון. בעקבות החלטת קטר נקלטו מנהיגי חמאס במדינות אחרות.
ראו גם

טרור בחסות קטר
תמיכת איראן בחמאס
תמיכת טורקיה בחמאס
יחסי רוסיה–חמאס
יחסי ישראל-קטר
סנופ דוג

| --- | --- |

סנופ דוג ביולי 2019
 לידה:  20 באוקטובר 1971 (בן 53) לונג ביץ', קליפורניה, ארצות הברית
 שם לידה:  קלווין קורדוזר ברודוס ג'וניור
 שם במה:  Snoop Dogg 
 מוקד פעילות:  איסטסייד, לונג ביץ', קליפורניה, ארצות הברית
 תקופת הפעילות:  מ-1991
 מקום לימודים:  קומפטון קולג' 
 עיסוק:  ראפר, מפיק, שחקן קולנוע, קומיקאי
 סוגה:  ראפ, היפ הופ, ג' פאנק, רגאיי, גוספל
 שפה מועדפת:  אנגלית 
 חברת תקליטים:  EMI, Priority Records, קפיטול רקורדס, דוגיסטייל רקורדס
 שיתופי פעולה בולטים:  ד"ר דרה, B-Real, אר קלי, סייפרס היל, אייס קיוב, טופאק שאקור, נייט דוג, פארל ויליאמס וויז קאליפה, ברונו מארס
 מספר צאצאים:  4 
 פרסים והוקרה:  היכל התהילה של WWE (2016)  פרס VMA לווידאו הראפ הטוב ביותר (1994)  פרס הוידאו של MTV לבימוי אמנותי (2015)  MTV Movie Award for Best Cameo (2002)  פרס המוזיקה האמריקאית לאמן הראפ/היפ-הופ האהוב ביותר (1995)  פרס שיתוף הפעולה הטוב ביותר של BET (2003)  כוכב בשדרת הכוכבים בהוליווד 
 http://snoopdogg.com/
 פרופיל ב-IMDb
 
קלווין קורדוזר ברודוס ג'וניור (באנגלית: .Calvin Cordozar Broadus, Jr; נולד ב-20 באוקטובר 1971) המוכר בשמות הבמה סנופ דוגי דוג,  סְנוּפּ דוֹג ומאוחר יותר סנופ ליון, הוא ראפר, פזמונאי ושחקן אמריקאי. אלבום הבכורה שלו, Doggystyle שיצא בשנת 1993 והופק ברובו על ידי ד"ר דרה, נחשב עד היום לאחד מאלבומי ההיפ-הופ החשובים והמצליחים ביותר בהיסטוריה, שהשפיע רבות על היווצרותו של סגנון ה-G-funk בשנות התשעים. סנופ דוג היה חתום בחברת התקליטים דת' רואו רקורדס בין השנים 1992–1996, ובאותן השנים הספיק להוציא שני אלבומי סולו ולהשתתף באלבומים אחרים.
ביוגרפיה

קלווין קורדוזר ברודוס ג'וניור נולד בלונג ביץ', קליפורניה לורנל ובוורלי. הוא בן דוד של המתאבקת סשה בנקס. את כינויו "סנופ דוג" קיבל מאמו שהייתה אומרת לו בצחוק שהוא דומה לסנופי. כילד, עזר בפרנסת המשפחה ועבד כדוור, וסוחב שקיות מצרכים. הוא שר וניגן בפסנתר בכנסייה המקומית. בשנת 1989, כאשר סיים את לימודיו בתיכון, הוא נעצר על אחזקת קוקאין ונכלא באשמת סחר בסמים. בשנת 1993, החל להצטרף לכנופיות והמשיך להסתבך עם החוק. הוא בהמשך התחיל להתעניין בהיפ הופ, שהחל לצבור תאוצה באותה התקופה.
קריירה > קריירה קולנועית וטלוויזיונית

סנופ דוג משתתף בקביעות בסרטים ובסדרות טלוויזיה. בשנת 1993, סנופ הופיע כאורח ב-The Arsenio Hall Show. בשנת 1998, סנופ הופיע בסצנה אחת בסרט Half Baked בתור "Scavenger Smoker". בשנת 2001, סנופ דיבב דמות של סרסור לבן בשם אלבסטר ג'ונס (באנגלית: Alabaster Jones) בסדרה המצוירת "King of the Hill". ב-2004 שיחק בסרט סטארסקי והאץ'. באחת הסצנות, אומר לו שחקן גולף שהוא יודע הרבה על גולף, דמותו של סנופ דוג משיבה לו: "אני יודע הרבה יותר על עשב (מריחואנה)." בהמשך שנת 2004 כיכב שמו במשחק מצליח עד היום, Grand Theft Auto: San Andreas, בתור אדם שמעשן המון גראס ומשתתף ברוב חלקי האקשן בסדרה. בשנת 2004 שיחק סנופ דוג בסרט "Soul Plane" לצד קווין הארט. ב-2005 שיחק בסרט הדרמה "הדיירים" (The Tenants) לצד דילן מקדרמוט. עוד באותה שנה (2005) סנופ ייסד חברת הפקה משלו, Snoopadelic סרטים. הבכורה שלהם הייתה יציאת הסרט Boss'n up, סרט בהשראת הז'אנר R&G בכיכובם של סנופ, ליל ג'ון ו-Trina. אולי יחד עם כניסתו לתוך עולם הסקס, סנופ טען ב-2006 בריאיון עם מגזין "רולינג סטון" שלא כמו אומני היפ-הופ אחרים שבאופן שטחי אימצו את אישיות הסרסור, הוא היה סרסור מקצועי אמיתי ב-2003 וב-2004, ולבסוף ויתר על קריירת הסרסור כדי לבלות יותר זמן עם המשפחה שלו. שיחק גם בפרק 2 בעונה השישית של סדרת הטלוויזיה מונק. שם שיחק תפקיד שקרוב מאוד לחייו האמיתיים, זמר ראפ שחשוד ברצח ראפר מתחרה. הפתיח של הפרק גם בוצע מחדש בסגנון ראפ, על ידי סנופ דוג עצמו. החל מ-4 באפריל 2008, סדרת הריאליטי שלו "החיים על פי סנופ" (Snoop Dogg's Fatherhood), משודרת ב-!E ערוץ הבידור. הסדרה עוקבת אחר החיים שלו ומתמקדת בתפקודו כאב למשפחה בת 3 ילדים. בשנת 2010 הופיע בפרק 10 בעונה השנייה של ביג טיים ראש כאורח. בשנת 2012 התארח בסרט "אנחנו המסיבה", ובשנת 2013 השתתף סנופ דוג בסרט "מת לצעוק 5" בתפקיד שחקן אורח, בנוסף הוא השתתף בפרק מתוך תוכנית האנימציה סנגאי וקרייג בעונה השנייה.
בשנת 2016 הפיק בפועל את הסדרה הקומית של MTV "מרי וג'יין", בה גם שיחק בתפקיד אורח, בכיכובה של השחקנית ג'סיקה רות'. הסדרה בוטלה לאחר עונה אחת.
בשנת 2018 שיחק בסרטו של ג'יימס פרנקו "עולם עתידי". בשנת 2019 דיבב את דמותו של הדודן "זה" בסרט "משפחת אדמס". בנוסף לכך, השתתף בסרט האנימציה בובספוג הסרט: מבצע הצלה שיצא בשנת 2020.
בשנת 2021 גילם את הכומר סוויפט בדרמה הפשע "Black Mafia Family" ברשת Starz. באותה שנה ביצע הופעת קמאו של עצמו בסרט הקומדיה "The House Next Door: Meet the Blacks 2".
בשנת 2023 ביצע הופעת אורח בסיטקום "Lopez vs Lopez" בדמותו של קלווין. בשנת 2024 דיבב את דמותו של החתול מוריס בסרט האנימציה "גארפילד".
חיים אישיים

ב-12 ביוני 1997, נישא לחברתו שאנטי טיילור. במאי 2004, הם התגרשו, ובינואר 2008, נישאו שוב. יש להם שלושה ילדים: קורדי (נולד ב-1994), קורדל (נולד ב-1997) וקורי (נולדה ב-1999).
יש לו גם ילד בשם ג'וליאן (נולד ב-1998) ממערכת יחסים עם לורי הולמונד. בשנת 2015, הפך לסב כאשר לבנו הבכור קורדי נולד בן. לקורדי נולד בן נוסף בספטמבר 2019, שנפטר 10 ימים לאחר הלידה.
בשנת 2005, נתבע סנופ דוג על תקיפה מינית. בפברואר 2022, נתבע שוב על סך 10 מיליון דולר על תקיפה מינית שהתרחשה במאי 2013 בהופעה בקליפורניה. סנופ דוג הכחיש זאת.
בשנת 2006, סיפר סנופ דוג בראיון כי הוא עסק בסרסור בין השנים 2003–2004.
בשנת 2009, סנופ דוג הגדיר עצמו כחלק מאומת האסלאם. ב-2012, המיר את דתו לראסטפארי. בשנת 2014, הפך לטבעוני.
אלבומים > אלבומי סולו

1993: Doggystyle
1996: Tha Doggfather
1998: Da Game Is to Be Sold, Not to Be Told
1999: No Limit Top Dogg
2000: Tha Last Meal
2002: Paid tha Cost to Be da Bo$$
2004: R&G (Rhythm & Gangsta) The Masterpiece
2006: The Blue Carpet Treatment
2008:  Ego Trippin'
2009: Malice & Wonderland
2011: Doggumentary
2013: Reincarnated
2015: Bush
2017: Neva Left
2018: Bible of love
2019: I Wanna Thank Me
אלבומים > מיני אלבומים

2012: Stoner's EP
2017: Make America Crip Again
אלבומים > אלבומי שיתוף פעולה

Snoop Dogg Presents Tha Eastsidaz – עם האיסטסיידז
Duces 'n Trayz: The Old Fashioned Way – עם האיסטסיידז
The Hard Way – עם 213
Mac & Devin Go to High School – עם וויז קאליפה
הערות שוליים

↑  אור ברנע, סנופ דוג עובר לרגאיי ומשנה את השם, באתר ynet, 22 ביולי 2012
↑  Jessica Lynch, Snoop Dogg Previews ‘Missionary’ with ‘Gorgeous’ Ft. Jhené Aiko: Stream It Now, Billboard, ‏2024-11-01 (באנגלית אמריקאית)
| סנופ דוג |
| --- | --- | --- |
| אלבומי אולפן | Doggystyle • Tha Doggfather • Da Game Is to Be Sold, Not to Be Told • No Limit Top Dogg • Tha Last Meal • Paid tha Cost to Be da Bo$$‎ • R&G (Rhythm & Gangsta):  The  Masterpiece • Tha Blue Carpet Treatment • Ego Trippin' • Malice n Wonderland • Doggumentary • Reincarnated • Bush |  |
| אוספים | Smokefest Underground • Dead Man Walkin' • Death Row: Snoop Doggy Dogg at His Best • Welcome to tha Chuuch: Da Album • Snoop Dogg Presents: Unreleased Heatrocks • Snoop Dogg Presents The Big Squeeze • Snoop Dogg Presents Christmas In Tha Dogg House • Death Row: The Lost Sessions Vol. 1 |  |
| סיבובי הופעות | Up in Smoke Tour • Blazed & Confused Tour • Rock the Bells |  |
| --- | --- |
בקרת זהויות :  NLI: 987011912273905171  PLWABN: 9810659675205606  BIBSYS: 5076209  BNE: XX1208737  BnF: cb13963226b (data)  GND: 122163931  ISNI: 0000 0001 2026 9646  LCCN: nr96045766  MusicBrainz: 965f5705-6eb1-49a1-b312-cd3d65bcc7c9  NKC: ola2002153057  NLA: 40580112  NLK: KAC201952870  NTA: 240339193  RERO: 02-A006601879  SELIBR: 287825  SUDOC: 078051975  Trove: 1448181  VIAF: 61738579   WorldCat (עם VIAF): 61738579 
סנופ דוג מופיע בהוואי בפני חיילים אמריקאים
קומן נה סרסיי

| --- | --- |
 מדינה:  אירלנד 
 מטה הארגון:  דבלין 
 תקופת הפעילות:  1922–הווה (כ־103 שנים) 
 
קומן נה סרסיי  (באירית: Cumann na Saoirse, או ליגת החירות) היה ארגון נשים לאומני אירי אשר קם בדבלין בשנת 1922, בעקבות פיצול מקומן נה מאן, על רקע תמיכה באמנה האנגלו-אירית.
היסטוריה

ב-7 בינואר 1922 אושרה האנגלו-אירי האמנה בדאל אירן השני בהצבעה צמודה של 64-57. ב-5 בפברואר נערכה אספה כללית של קומן נה מאן בנושא, ו-419 חברות הצביעו נגד לעומת 63 בעד. על פי ההחלטה שהתקבלה, יצאה קריאה לנשות אירלנד "להצביע רק עבור מועמדים אשר עומדים מאחורי הרפובליקה הקיימת אשר הוצהרה בשבוע הפסחא ב-1916.
הנשים שהיו בעד האמנה, בראשות ג'ני וייז פאוור החליטו לעזוב את קומן נה מאן, והקימו את קומן נה סרסיי במקומה במרץ 1922. חלק מאלה שתמכו באמנה שינו את שמות הסניפים המקומיים שלהם לקומן נה סרסיי, אך היו כאלה שנתנו תמיכתן לממשלת מדינת אירלנד החופשית כקומן נה מאן וסירבו לשנות את שמן. דבר זה גרם לבעיות בין שתי הקבוצות.
המחלוקת בנושא האמנה הייתה הגדולה ביותר בהיסטוריה של התנועה הרפובליקנית, ונערכה על רקע מלחמת האזרחים האירית, והיא הייתה חריפה לא פחות בקרב הנשים הלאומניות, אשר רבות מהן נלחמו במלחמת העצמאות האירית ובמרידת חג הפסחא, ונאבקו יחדיו למען עצמאותה של אירלנד עד לפיצול זה. הפיצול הביא להיחלשות בתנועת הנשים, ובמרוצת הזמן להיחלשות מקומן של נשים בפוליטיקה האירית – ב-1921, רק חמש נשים נבחרו לדאל, ובין 1927 ועד 1977 רק 14 נשים נוספות נבחרו.
במהלך מלחמת האזרחים, קומן נה סרסיי פעלה למען כוחות הפרו-אמנה, וכשקמה ממשלת מדינת אירלנד החופשית, לאחר תקופה של חשדות, היא קיבלה ותמכה בארגון זה. הממשלה עצרה וכלאה כמה מאות ממנהיגות קומן נה מאן, ובמקרה אחד, כשהן הועברו מכלא קילמנהם לצפון דבלין, פרץ קרב פיזי בין הנשים משני הצדדים.
בפברואר 1923 היה ניסיון לשרוף את החנות שבבעלותה של וייז פאוור, על ידי ה-IRA, מתוך כעס כלפי הפעילות של קומן נה סרסיי. בשלב זה, היו סניפים של הארגון בכל רחבי אירלנד. מאוחר יותר, הם הפציצו את משרדי המטה של הארגון, אך ייתכן שחיילי המדינה החופשית אשר היו מוצבים באותו הבניין היו המטרה האמיתית.
ג'ני וייז פאוור הייתה אחת הנשים ששירתו בדאל, שם קידמה זכויות נשים. אך עד מהרה היא מאסה בפוליטיקה המפלגתית ומהכיוון של המנהיגות של מדינת אירלנד החופשית. ומכיוון שלב מטרת הארגון קומן נה סרסיי הייתה קיום האמנה, הארגון לא שרד זמן רק מעבר למלחמת האזרחים.
לקריאה נוספת

Conlon, Lil (1969). Cumann na mBan and the Women of Ireland 1913–1925. Kilkenny: Kilkenny People.
Boylan, Henry, (ed.), A Dictionary of Irish Biography (Dublin 1999).
Ward, Margaret, 'Marginality and Militancy: Cumann na mBan, 1914-1936', in Austen Morgan and Bob Purdie (eds.), Ireland: Divided Nation, Divided Class (London 1980).
הערות שוליים

↑  Come Here To Me, Dublin Life & Culture
↑  Women, the Vote and Nationalist Revolution in Ireland, John Dorney, The Irish Story, 9 February, 2018
↑  How Irish women lost political power, Ailin Quinlan, Independent, August 26 2012
| --- | --- |
בקרת זהויות :  VIAF: 315698461   WorldCat (עם VIAF): 315698461
מת'יו הורן

| --- | --- |
אין תמונה חופשית
 לידה:  6 בספטמבר 1978 (בן 46) ברטון ג'ויס, הממלכה המאוחדת 
 שם לידה:  מת'יו פרייזר הורן
 מדינה:  הממלכה המאוחדת הממלכה המאוחדת
 תקופת הפעילות:  מ-2000
 מקום לימודים:  אוניברסיטת מנצ'סטר 
 פרופיל ב-IMDb
 
מת'יו פרייזר הורן (באנגלית: Matthew Frazer Horne; נולד ב-6 בספטמבר 1978) הוא שחקן, קומיקאי, מנחה טלוויזיה וקריין אנגלי. הוא מוכר בעיקר מהופעותיו בתוכניות מערכונים ובקומדיות מצבים בהן "גאווין וסטייסי" (בדמות גאווין שיפמן), "המופע של קתריון טייט", "20 Things to do Before You're 30", "מורים", "הורן וקורדן", ו-"חינוך רע".
ביוגרפיה

הורן נולד בברטון ג'ויס שבנוטינגהאם לבריאן הורן וגלניס ריינולדס. אחיו הבכור, דניאל, לוקה באוטיזם. הורן למד בבית ספר יסודי בברטון ג'ויס. אחר כך למד אמנויות הבמה בבית הספר סאות'וול מינסטר בנוטינגהאמשייר, וסיים תואר בדרמה באוניברסיטת מנצ'סטר. אחרי שבועות אחדים פגש באוניברסיטה את ברוס מקינון, והם גילו לשניהם יש חוש הומור דומה, אבל הם התחילו לשתף פעולה בכתיבה רק בשנה השלישית ללימודיהם.
הורן החל את הקריירה שלו כקומיקאי, ובהמשך היה חבר בצמד "מאט ומקינון" שהופיעו לראשונה בפסטיבל הפרינג' באדינבורו בשנת 2000. בפסטיבל צד את עינה של קתרין טייט שהזמינה אותו להופיע בתוכניתה "המופע של קתרין טייט". מאז המשיך להופיע עם טייט בתוכנית הספיישל "Catherine Tates Nan". ב-2015 גילם שוב את הדמות של ג'יימי בשני פרקים נוספים.
ב-2003 כיכב הורן בתוכנית "20 Things to do Before You're 30" של ערוץ 4. ב-2004 לוהק לתפקיד המורה האתאיסט בן בסדרה הקומית "מורים".
עוד באותה שנה שיחק הורן בעונה הראשונה של הסדרה "דוק מרטין". ב-2005 הופיע בסיטקום "The Smoking Room" בתפקיד דומיניק, האחיין של ג'נט שעורך ניתוח פסיכולוגי של העובדים.
ב-2007 כיכב הורן בסיטקום "Roman's Empire" של ה-BBC, ובנובמבר אותה שנה הופיע בתוכנית המערכונים "המופע של קיילי" של ערוץ ITV1 לצדה של קיילי מינוג בתפקיד העוזר שלה. הורן שיחק בתפקיד אורח בעונה השנייה של הסדרה "רובין הוד".
בין 2007 ל-2010 כיכב הורן בסדרה זוכת הבאפט"א "גאווין וסטייסי" בתפקיד הראשי בדמות גאווין שיפמן, צעיר טוב לב שמכיר בחורה בעבודה בשיחות טלפון ביניהם, והוא מתאהב בה. הסדרה רצה במשך שלוש עונות ופרק ספיישל לחג המולד וזכתה לשבחי הביקורת.
ב-2008 הופיע הורן בעיבוד מודרני לאגדה "Three Billy Goats Gruff" כחלק מעונת אגדות של ה=BBC. עוד היה קריין בסדרה "The Passions of Girls Aloud" של ערוץ ITV2.
הורן כיכב בסרט "ציידי הערפדיות הלסביות" לצדו של ג'יימס קורדן. ב-2009 הופיע לראשונה בתיאטרון בהפקה מחודשת של המחזה "Entertaining Mr Sloane" בטרפלגר סטודיוס. ב=3 באפריל 2009 דווח שהורן התמוטט על הבמה במהלך הופעה במחזה, ונלקח לבית חולים.
ב-2009 הופיע הורן בווידאו קליפ של הסינגל "No Kind Words" של להקת ה-Maccabees.
ב-18 בפברואר 2009 הגיש את טקס פרסי ה-BRIT לצדם של ג'יימס קורדן וקיילי מינוג.
ב-2010 הופיע הורן בפרק מתוך הסדרה "מיס מארפל" בשם "The Secret of Chimneys" בתפקיד ביל אברסלי. שם הופיע לצדה של רות ג'ונס, מי שכיכבה יחד איתו ב"גאווין וסטייסי".
הורן גילם את ג'ון מוס, המתופף של להקת מועדון תרבות, בסרט דוקודרמה של ה-BBC אודות שנות הנערות של בוי ג'ורג' בשם "Worried About the Boy".
ב-2016 הופיע הורן בתפקיד מר גרייס הצעיר בעיבוד מחודש של הסדרה "מישהו מטפל בך?"
ביוגרפיה > שיתוף פעולה עם ג'יימס קורדן

מאז הופעתם המשותפת בסדרה "גאווין וסטייסי", הורן שיתף פעולה פעמים אחדות עם ג'יימס קורדן שהיה מיוצרי הסדרה.
הורן וקורדן הגישו יחד את התוכנית "Big Brother's Big Mouth" ספין אוף של תוכנית "האח הגדול" בשנת 2007, והשתתפו בתוכנית "Big Brother: Celebrity Hijack" של ערוץ E4.
השניים הנחו את טקס חלוקת הפרסים NME Shockwaves Awards ב-2008, והשתתפו בקומיק ריליף במרץ 2009.
ב-2008 יצאו הורן וקורדן לסיבוב הופעות בבריטניה במופע סטנד-אפ עבור תוכנית המערכונים שלהם בטלוויזיה. הפרק הראשון שודר ב-10 במרץ 2009 בערוץ BBC Three. התוכנית הוצגה לפני קהל בסגנון המזכיר את "מורקמב ווייז" או את "שני הרונים". בנוסף כללה התוכנית מערכונים שצולמו מראש.
ב-2009 יצא לאקרנים הסרט "ציידי הערפדיות הלסביות", סרט אימה קומי, שקיבל בעיקר תגובות שליליות. באתר Rotten Tomatoes קיבל הסרט דירוג של 29% וציון של 4/10.
הורן הופיע לצדו של קורדן בסרט האנימציה "פלאנט 51" בתפקיד קטן של החייל וסקלין.
ביוגרפיה > חיים אישיים

הורן חי במזרח לונדון. הוא אוהד של מועדון הכדורגל טוטנהאם הוטספר ונראה לעיתים קרובות באצטדיון וייט הארט ליין.
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2001 |  | Noble and Silver: Get Off Me! | שותף לדירה | סדרת טלוויזיה (פרק אחד) |
| 2002 |  | Being April | ויפי | בפרק "Normal" |
| 2004–2007 | המופע של קתרין טייט | The Catherine Tate Show | תפקידים שונים |  |
| 2004 | מורים | Teachers | בן בירקט | סדרת טלוויזיה |
| 2004 |  | The Smoking Room | דומיניק | בפרק "Bzzz" |
| 2004 | דוק מרטין | Doc Martin | אד ג'ונסון | בפרק "Shit Happens" |
| 2005 | קארי ובארי | Carrie & Barry | אדריאן | סדרת טלוויזיה |
| 2005 |  | Our Hidden Lives | דייבי | סרט טלוויזיה |
| 2005 |  | Nathan Barley | עובד בחנות | מיני-סדרה |
| 2005 |  | Blessed | מאט | סדרת טלוויזיה (פרק אחד) |
| 2006 |  | Losing It | מייק | סרט טלוויזיה |
| 2007 |  | Roman's Empire | ליאו | מיני-סדרה |
| 2007–2010 | גאווין וסטייסי | Gavin & Stacey | גאווין שיפמן | סדרת טלוויזיה |
| 2007 | המופע של קיילי | The Kylie Show | פול |  |
| 2007 | רובין הוד | Robin Hood | השוטה | בפרק "Lardner's Ring" |
| 2007 |  | Big Brother's Big Mouth | מנחה אורח |  |
| 2008 |  | Big Brother:Celebrity Hijack | מנחה |  |
| 2008 |  | Fairy Tales | דין גראף | בפרק "Billy Goat" |
| 2009 | הורן וקורדן | Horne & Corden | תפקידים שונים | סדרת טלוויזיה |
| 2009 | פיניאס ופרב | Phineas and Ferb | בליי'ן | דיבוב |
| 2010 | מודאג על הילד | Worried About the Boy | ג'ון מוס | סרט טלוויזיה |
| 2010 | מיס מארפל | Miss Marple | ביל אברסלי | בפרק "The Secret of Chimneys" |
| 2010 |  | Chekhov Comedy Shorts | לומוב | בפרק "The Proposal" |
| 2011 |  | Sounds from the Cities | בתפקיד עצמו | סדרת טלוויזיה |
| 2012 | סינבאד | Sinbad | פיליפ | בפרק "Fiend or Friend?" |
| 2012–2014 | חינוך רע | Bad Education | שאקיל פרייזר | סדרת טלוויזיה |
| 2013 |  | Death in Paradise | ליאו דאונס | בפרק "A Deadly Storm" |
| 2013 |  | Playhouse Presents | ג'וני | בפרק "Hey Diddly Dee" |
| 2014– |  | Agatha Raisin | רוי סילבר | סדרת טלוויזיה |
| 2014–2015 |  | Catherine Tate's Nan | ג'יימי טיילור | סדרת טלוויזיה (2 פרקים) |
| 2015–2017 |  | Drunk History | תפקידים שונים | סדרת טלוויזיה |
| 2016 | מישהו מטפל בך? | Are You Being Served? | מר גרייס הצעיר |  |
| 2016, 2019– | דייט בחשיכה | Dating in the Dark | קריינות |  |
| 2017 |  | Porters | מארק | סדרת טלוויזיה (פרק אחד) |
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2004 | יריד ההבלים | Vanity Fair | נער בקזינו |  |
| 2009 | פלאנט 51 | Planet 51 | החייל וסקלין |  |
| 2009 | ציידי הערפדיות הלסביות | Lesbian Vampire Killers | ג'ימי |  |
| 2011 |  | Horrid Henry: The Movie | אבא |  |
| 2014 |  | Breaking the Bank | ניק |  |
| 2015 | סרט על חינוך רע | The Bad Education Movie | שאקיל פרייזר |  |
| 2022 |  | The Nan Movie | ג'יימי |  |
הערות שוליים

↑  "Mathew Horne is 'Gavin & Stacey' Actor". Right Celebrity. 30 בדצמבר 2008. אורכב מ-המקור ב-12 במאי 2012. נבדק ב-2012-03-04. {{cite web}}:  (עזרה)
↑  "Mathew Horne Gavin & Stacey". Thisisnottingham.co.uk. אורכב מ-המקור ב-17 במרץ 2010. נבדק ב-21 באוגוסט 2010. {{cite web}}:  (עזרה)
1 2  "My Secret Life: Matthew Horne, Actor & comedian, 31". The Independent. London. 19 ביוני 2010. {{cite news}}:  (עזרה)
↑  Paton, Maureen (12 באוקטובר 2012). "Mathew Horne: My family values". The Guardian. {{cite web}}:  (עזרה)
↑  "Mathew Horne, comedian : Chortle : The UK Comedy Guide". Chortle. 29 בנובמבר 2010. נבדק ב-2014-01-16. {{cite web}}:  (עזרה)
↑  "Mat and Mackinnon". comedy cv. נבדק ב-21 באוגוסט 2010. {{cite web}}:  (עזרה)
↑  "Mat and Mackinnon's description : Chortle : The UK Comedy Guide". Chortle. נבדק ב-21 באוגוסט 2010. {{cite web}}:  (עזרה)
↑  "Teachers". Channel 4. נבדק ב-2012-03-04.
↑  "Mathew Horne guest-stars – Radio Times, 1 December 2008". Radio Times. 1 בדצמבר 2008. אורכב מ-המקור ב-7 בדצמבר 2008. נבדק ב-21 באוגוסט 2010. {{cite web}}:  (עזרה)
↑    Michael Deacon, ‏Once upon a time..., The Telegraph, 5 January 2008
↑  EPisodeWorld. "The Passions of...Girls Aloud (2008) Episode Guide". EPisodeWorld. נבדק ב-21 באוגוסט 2010. {{cite web}}:  (עזרה)
↑  "Mathew Horne (Worried About The Boy, Lesbian Vampire Killers, Gavin & Stacey – Series 3 and Horne And Corden – Series 1) – news, photos, filmography, rent DVDs from". Lovefilm. אורכב מ-המקור ב-2012-10-12. נבדק ב-21 באוגוסט 2010. {{cite web}}:  (עזרה)
↑  "Entertaining Mr Sloane - Trafalgar Studios 2009". Londontheatre.co.uk. נבדק ב-21 באוגוסט 2010. {{cite web}}:  (עזרה)
↑  "Mathew Horne collapses on stage". BBC News. 3 באפריל 2009. נבדק ב-21 באוגוסט 2010. {{cite news}}:  (עזרה)
↑  In summer 2011, Mathew Horne will play the role of Henry's father in Horrid Henry: The Movie. "Two Programmes – Worried About the Boy". BBC. 16 במאי 2010. נבדק ב-21 באוגוסט 2010. {{cite web}}:  (עזרה)
↑    Michael Deacon, ‏James Corden and Mathew Horne: Interview, The Telegraph, 6 March 2009
↑  "Recap from Shockwave NME Awards | James Corden Fan Site". Jamescordenfansite.wordpress.com. 29 בפברואר 2008. נבדק ב-21 באוגוסט 2010. {{cite web}}:  (עזרה)
↑  "Critics maul lesbian vampire film". BBC. 20 במרץ 2009. נבדק ב-2009-03-21. {{cite news}}:  (עזרה)
↑  "Lesbian Vampire Killers Reviews". Rotten Tomatoes. נבדק ב-2010-01-06.
| --- | --- |
בקרת זהויות :  BNE: XX4925345  BnF: cb16194425f (data)  GND: 1031327487  ISNI: 0000 0001 1780 701X  LCCN: no2009069279  MusicBrainz: 01a4d946-f4f8-4b43-8d47-694d1fccb6e8  VIAF: 120183201   WorldCat (עם VIAF): 120183201